bluuebunny/crossref_metadata_2025 huggingface dataset:
Exchange networks and parallel currencies
Authors: Σωτηροπούλου Ειρήνη-Χρυσοβαλάντου
Published: August 2021

Το ερευνητικό έργο περιλαμβάνει θεωρητική μελέτη και έρευνα πεδίου και εστιάζει στην οικονομική δραστηριότητα στην Ελλάδα που πραγματοποιείται χωρίς τη χρήση κάποιου επίσημου νομίσματος. Αυτή ήταν η πρώτη φορά που ερευνώνται στην Ελλάδα τα παράλληλα νομίσματα και τα δίκτυα ανταλλαγής, καθώς και τα χαριστικά παζάρια, όχι μόνο λόγω έλλειψης ενδιαφέροντος από την ακαδημαϊκή κοινότητα, αλλά επίσης διότι πρωτοβουλίες τέτοιου είδους ανέκυψαν τα τελευταία χρόνια στη χώρα και ακόμη ανακύπτουν και αναπτύσσονται, ιδίως από το 2009 και εξής. Το έργο διερεύνησε τα παράλληλα νομίσματα, τα δίκτυα ανταλλαγής, τόσο τα ειδικά όσο και όσα είναι γενικού αντικειμένου, τα χαριστικά παζάρια και τα χαριστικά (διαδικτυακά) δίκτυα και διάφορα ιδιάζοντα σχήματα που δεν μπορούσαν να ενταχτούν στις άλλες κατηγορίες. Η έρευνα χρησιμοποίησε ένα συνδυασμό μεθοδολογικών εργαλείων, που καλύπτουν από την συμμετοχική παρατήρηση και τις ελεύθερες συζητήσεις με μέλη των σχημάτων, μέχρι την έρευνα με ερωτηματολόγιο, τις συνεντεύξεις με σημαντικούς πληροφορητές και την χαρτογράφηση της συμμετοχής των μελών σε όλη τη χώρα. Τα ερωτήματα που διερευνήθηκαν μέσω αυτής της έρευνας σχετίζονται με βασικές έννοιες της οικονομικής επιστήμης, όπως η αγορά και η οικονομία, και με θεμελιακά ζητήματα όπως η αντίληψη περί οικονομικής αξίας και πώς αυτή εκφράζεται στις συναλλαγές χωρίς επίσημο νόμισμα. Εξετάστηκαν επίσης τα βασικά χαρακτηριστικά των συναλλαγών, όπως η έλλειψη ακριβούς μέτρησης και η μη γραμμική αντίληψη του χρόνου στις συναλλαγές. Τα κίνητρα της πραγματοποίησης συναλλαγών αυτού του τύπου ήταν μια μείζων ερώτηση της παρούσας έρευνας. Ο ρόλος της τρέχουσας οικονομικής και χρηματοπιστωτικής κρίσης στην Ελλάδα στην εξάπλωση των σχημάτων σε ολόκληρη της χώρα διερευνήθηκε και συζητήθηκε, όπως και η ποικιλία των δομών των σχημάτων που δεν έχει παρόμοια προηγούμενα στην ακαδημαϊκή βιβλιογραφία. Συνεπώς, αυτή η ποικιλία εμφανίζεται μέχρι στιγμής ως η βασική ιδιαιτερότητα της ελληνικής περίπτωσης των μη κυρίαρχων τρόπων συναλλαγής.
Η πολιτική οικονομία της ελληνικής πολιτικής απασχόλησης, 1995-2005
Authors: Ιωαννίδης Γεώργιος
Published: August 2021

Θέμα αυτής της εργασίας είναι η πολιτική οικονομία της ελληνικής πολιτικήςαπασχόλησης και ο τρόπος με τον οποίο αυτή διαμορφώθηκε εντός του ευρύτερουπλαισίου που έθεσε η συμμετοχή της Ελλάδας στην Ευρωπαϊκή Ένωση. Το αρχικόερώτημα προέκυψε από το γεγονός ότι τα μέσα της δεκαετίας του ’90 αποτελούν μιαπυκνή περίοδο ως προς τις εξελίξεις στην πολιτική απασχόλησης (σε εθνικό καιευρωπαϊκό επίπεδο), ενώ ταυτόχρονα σηματοδοτούν την έναρξη ενός αναπτυξιακούκύκλου για την ελληνική οικονομία που διήρκεσε περίπου μια δεκαετίαεπιταχύνοντας σημαντικά τις διαδικασίες μετασχηματισμού της οικονομίας και τηςαγοράς εργασίας. Επομένως, θέμα της εργασίας είναι να διαπιστώσει τις σχέσεις πουδιέπουν την ελληνική πολιτική απασχόλησης με τις ευρωπαϊκές εξελίξεις και τονμετασχηματισμό της ελληνικής οικονομίας [από την εισαγωγή]
Εκπαιδευτικοί και Ευρωπαϊκή Ένωση
Authors: Γκότοβου Αναστασία
Published: August 2021

The main objective of this research is to investigate (a) the experiences of Greek primary school teachers with Europe, (b) their knowledge of the European Union and its institutions, (c) the notions and attitudes these teachers hold of Europe and (d) their perception of the influence the European Union exerts on the Greek educational system. 359 primary school teachers participated in this research, originating from nine districts and twenty nine counties across Greece, with the highest representation being from the areas of Athens, Heraklion, Thessaloniki, Corfu, Preveza, Rethymno, Serres and Chania. The data upon which the findings of this research are based, resulted from the answers our sample provided to an ample questionnaire. In order to process the answers provided, classic quantitative analysis techniques were used, entailing methods of both descriptive and inferential statistics. Among the most significant findings are the following: (a) Although the linguistic prerequisites for a systematic institutional type of involvement of the teachers with Europe through their participation in international cooperation programs between schools in Greece and other countries of the European Union are fulfilled, experience of involvement remains limited (b) According to their own assessment, primary school teachers’ knowledge concerning the European Union and its institutions is not sufficient, especially when it comes to the specific operation of some European institutions (c) Primary school teachers perceive Europe primarily as a historically shaped cultural space and secondarily as a locus of the implementation of specific political and civic values and systems (d) Teachers perceive strong European influences on the Greek educational system (e) A significant part of the perceived European influences are considered necessary and welcome by primary school teachers. However, when this impact concerns coveted and traditional symbols of the national educational culture, strong reservations are expressed (f) In general, teachers in our sample maintain a positive perception of Europe, while European influences in the sector of education are considered as part of contemporary reality given the membership status of Greece within the European Union. At the same time, however, there is a systematic minority attitude that criticizes and maintains its reservations against the European Union and its educational policies (euroscepticism).The main argument put forward is that contemporary European reality is not always on a par with of professed (European) principles.
Κλαδική δημογραφία και παραγωγική αποτελεσματικότητα στην ενεργειοβόρο ελληνική βιομηχανία
Authors: Δασκαλοπούλου Ειρήνη
Published: August 2021

Η διατριβή εξετάζει το ρόλο της παραγωγικής αποτελεσματικότητας ως μιας σύνθετης μεταβλητής (τεχνική αποτελεσματικότητα και αποτελεσματικότητα κλίμακας) που αποτυπώνει τη συμπεριφορά των επιχειρήσεων ενός κλάδου. Σε επίπεδο διακλαδικής ανάλυσης εξετάζεται ο ρόλος της παραγωγικής αποτελεσματικότητας ως μεταβλητή η οποία αποτυπώνει στρατηγικά διαμορφωμένα εμπόδια εισόδου στους ενεργειοβόρους κλάδους της ελληνικής βιομηχανίας. Σε επίπεδο ενδοκλαδικής ανάλυσης εξετάζεται ρόλος της παραγωγικής αποτελεσματικότητας ως μεταβλητή η οποία επηρεάζει την πιθανότητα εισόδου νέων επιχειρήσεων σε ένα κλάδο και την πιθανότητα εξόδου υπαρχόντων επιχειρήσεων από ένα κλάδο.
Μορφές ηγεσίας και όραμα στην Ελληνική Αστυνομία
Authors: Μαγουλιανίτης Γεώργιος
Published: August 2021

Έχοντας κατά νου τα εξής δεδομένα: • Ότι η αλλαγή στην κοινωνία τα τελευταία χρόνια γίνεται με εκθετικούς ρυθμούς • Ότι το ανθρώπινο κεφάλαιο έχει μετατραπεί από υποστηρικτικό παράγοντα στο πιο σημαντικό στοιχείο του ενεργητικού των φορέων των • Ότι στους οργανισμούς προβάλλει κυρίαρχη η αναγκαιότητα ύπαρξης μιας σύγχρονης ηγεσίας με όραμα, προκειμένου να διαχειριστεί τις τεράστιες παγκόσμιες αλλαγές, οι οποίες μας επηρεάζουν καθημερινά • Ισχυρή προσωπική “πνευματική περιέργεια” (intellectual curiosity), ως προς την αναζήτηση και ανεύρεση των ηγετικών συμπεριφορών και χαρακτηριστικών τα οποία προσδιορίζουν τα ηγετικά στυλ στο χώρο της Ελληνικής Αστυνομίας, το ενδεχόμενο όραμα που προκύπτει ή ενυπάρχει σε αυτά, καθώς την εξ’ αυτών έκβαση της ηγεσίας, εκπόνησα την παρούσα διδακτορική διατριβή. Για τη διενέργεια της έρευνας επελέγη και έγινε χρήση του ερωτηματολογίου M.L.Q. - Πολυπαραγοντικό Ερωτηματολόγιο Ηγεσίας (Multifactor Leadership Questionnaire, Form – 5x), των Avolio και Bass, 2004. Το ερωτηματολόγιο είναι παγκοσμίως αναγνωρίσιμο και επιστημονικά έγκυρο. Το M.L.Q – 5X μετρά την έκταση των ηγετικών στυλ (Full Range Leadership), ήτοι: Μετασχηματιστική (Transformational), Διεκπεραιωτική (Transactional) και προς Αποφυγή Ηγεσία (Avoidant Leadership). Το M.L.Q., επίσης εξετάσει την έκβαση (Out comes) της ηγεσίας: Μεγαλύτερη Προσπάθεια (Extra Effort), Αποτελεσματικότητα (Effectiveness) και Ευχαρίστηση από την Ηγεσία (Satisfaction with Leadership). Η έρευνα στο Αστυνομικό Προσωπικό – Ανθυπαστυνόμοι, Αρχιφύλακες και Αστυφύλακες, οι οποίοι ανέρχονται σε 40.500 (περίπου) από τους 45.000 (περίπου) Αστυνομικούς (αρ.19, Ν.2800/2000), όλων των βαθμών – μέσω των τριακοσίων εβδομήντα έξι επιστραφέντων ερωτηματολογίων από διάφορες περιοχές της Ελλάδας, έδειξε ότι: • Η ηγεσία με το μεγαλύτερο σκορ είναι η L.F., η οποία ουσιαστικά αντιπροσωπεύει την έλλειψη ηγεσίας και ως εκ τούτου οράματος. Τα άλλα συστατικά (components) της ηγεσίας συμμετέχουν με μικρότερο ποσοστό. Τα στοιχεία αυτά κατά σειρά συμμετοχής, από το μεγαλύτερο στο μικρότερο είναι: LF, MBEA, II (B), CR, MBEP, IM, II (A), IS και ΙC • Οι παράγοντες (μορφές ηγεσίας) που αυξάνουν την επιπρόσθετη προσπάθεια είναι οι: IC, II (A), CR, LF και IS • Οι παράγοντες που αυξάνουν την αποτελεσματικότητα είναι οι: IC, II (A), CR, IS, LF και ΙΙ (Β) • Οι παράγοντες που αυξάνουν την ικανοποίηση είναι οι: CR, II (A), IC, MBEP, LF και ΙΙ (Β). Τα αποτελέσματα της έρευνας αποτελούν ένα πολύ χρήσιμο υλικό, ιδία στα χέρια των διοικούντων την Αστυνομία, για ασφαλή συμπεράσματα και περαιτέρω αξιοποίηση και προβληματισμό.
A mathematical model for financial innovation
Authors: Φίλιππας Διονύσιος
Published: August 2021

Οι χρηματοοικονομικές καινοτομίες αποτελούν σήμερα ένα κρίσιμο πεδίο έρευνας στο οικονομικό γίγνεσθαι. Η χρηματοοικονομική καινοτομία είναι μια τρέχουσα διαδικασία ανάδειξης νέων χρηματοοικονομικών προϊόντων/υπηρεσιών και διαδικασιών και αφορά βασικούς τομείς του χρηματοοικονομικού συστήματος όπως τους κανονιστικούς περιορισμούς που αντιμετωπίζει μια αγορά, τη λειτουργία των χρηματοοικονομικών αγορών και τη διαχείριση κινδύνου, τις απροσδόκητες μεταβολές μεταβλητών και την χρηματοοικονομική διαμεσολάβηση. Η προηγούμενη βιβλιογραφία και εμπειρική έρευνα των τελευταίων ετών που αναφέρεται στη χρηματοοικονομική καινοτομία είναι σχετικά μικρή σε σχέση με τη σημαντικότητα του ζητήματος, κάτι που αποτελεί έκπληξη λαμβάνοντας υπόψη την σχετική αφθονία παρόμοιων μελετών για άλλους τομείς της χρηματοοικονομικής. Οι συνέπειες των χρηματοοικονομικών καινοτομιών είναι σημαντικές και αφορούν το λειτουργικό πλαίσιο των αγορών, το μικροοικονομικό πλαίσιο λειτουργίας των επιχειρήσεων και το μακροοικονομικό πλαίσιο λειτουργίας των επιχειρήσεων και του κράτους. Αντικείμενο της διδακτορικής διατριβής είναι η επίδραση της διάχυσης μιας χρηματοοικονομικής καινοτομίας στη διαμόρφωση των χρηματοοικονομικών τριβών της αγοράς. Ο κύριος στόχος είναι να αναδείξουμε μια σειράς πτυχών και διαστάσεων αυτού του πεδίου και, κυρίως: i) το θεωρητικό πλαίσιο του ρόλου των χρηματοοικονομικών καινοτομιών στο χρηματοοικονομικό περιβάλλον (τα θεμελιώδη γενεσιουργά αίτια και τις βασικές επιπτώσεις στη λειτουργία των χρηματοοικονομικών αγορών, κτλ) και, ii) την παραμετροποίηση της επίδρασης της χρηματοοικονομικής καινοτομίας στους συμμετέχοντες της αγοράς μέσα από ένα μαθηματικό και οικονομετρικό πλαίσιο βασισμένο στο ελάχιστο κατώτερο όριο ανάγκης για αλλαγή, στο ποσοστό διάχυσης, στις χρηματοοικονομικές τριβές μεταξύ των συμμετεχόντων της αγοράς και, του χρόνου. Διεξάγοντας μια εκτεταμένη εμπειρική ανάλυση για την επίδραση της εισαγωγής και διάχυσης μιας χρηματοοικονομικής καινοτομίας στους συμμετέχοντες μιας αγοράς, τα ευρήματα της παρούσης διατριβής οδηγούν στο συμπέρασμα ότι η παραμετρική απεικόνιση που ακολουθείται για να δείξει την επίδραση της διάχυσης της χρηματοοικονομικής καινοτομίας έχει μια στατιστικά σημαντική επίπτωση στις αποδόσεις και τη μεταβλητότητα χρηματοοικονομικών και οικονομικών δεικτών.
Στρατηγική διοίκηση των ξενοδοχειακών πολυεθνικών επιχειρήσεων
Authors: Γιαννούκου Ιωάννα
Published: August 2021

Παραδοσιακά, ο τουρισμός καταλάμβανε τη δεύτερη θέσω ως προτεραιότητας στην ατζέντα των επενδυτών, των φορέων χάραξης πολιτικής καθώς και στην ατζέντα της ακαδημαϊκής κοινότητας. Σήμερα, μια σημαντική επανεκτίμηση του ρόλου του τουρισμού στην κοινωνικοοικονομική ανάπτυξη λαμβάνει χώρα, η οποία εκτιμά τον τουρισμό ως πηγή για την απόκτηση εσόδων από τις εξαγωγές, δημιουργώντας μεγάλο αριθμό θέσεων εργασίας, προώθηση της οικονομικής ανάπτυξης και μια πιο προσανατολισμένη στις υπηρεσίες οικονομία, όχι μόνο στις αναπτυσσόμενες αλλά και στις ανεπτυγμένες χώρες (UNCTAD, 2007). Σύμφωνα με τον Παγκόσμιο Οργανισμό Τουρισμού (WTO), η Ευρωπαϊκή Ένωση (ΕΕ) αριθμούσε έξι κράτη μέλη μεταξύ των κορυφαίων 10 χωρών του κόσμου καλωσορίζοντας τον μεγαλύτερο αριθμό διεθνών τουριστικών αφίξεων. Εντός της ΕΕ, τα έσοδα από το διεθνή τουρισμό το 2008 ήταν υψηλότερα στην Ισπανία, τη Γαλλία και την Ιταλία, ακολουθούμενη από την Ελλάδα και την Πορτογαλία. Προηγούμενες μελέτες έχουν προσπαθήσει να εξηγήσουν τον τουριστικό προορισμό λαι/ή τη την στρατηγική της εταιρείας, εστιάζοντας σε (ως επί το πλείστον) παράγοντες από πλευράς της ζήτησης, των τιμών, των συναλλαγματικών ισοτιμιών, ποιοτικών και άλλων θεσμικών παραγόντων. Παράγοντες από την πλευρά των προμηθειών και ιδίως την στρατηγική επαφή της εταιρείας και την επίδοσή της δεν έχουν ληφθεί ρητά υπόψη. Ωστόσο, σημαντική και πρωτοπόρος έρευνα έχει γίνει σχετικά με την παγκοσμιοποίηση του τομέα των υπηρεσιών και της ξενοδοχειακής βιομηχανίας (Dunning and McQueen 1981, 1982; Boddewyn et al., 1986; Li and Guisinger, 1992; Dunning and Kundu, 1995; Constractor and Kundu, 1995). Το υπό εξέταση θέμα, ως εκ τούτου ερευνήθηκε εάν οι πολυεθνικές εταιρείες που λειτουργούν στην Ελλάδα, τη Γαλλία, την Ισπανία, την Πορτογαλία και την Ιταλία έχουν διαφορετική απόδοση από ό,τι αν λειτουργούσαν στη χώρα προέλευσης της μητρικής τους εταιρείας. Ειδικότερα, επιδιώχθηκε να εντοπιστούν παράγοντες που μπορούν να εξηγήσουν τις επιπτώσεις των επιδόσεων της ξένης ιδιοκτησίας για μια μεγάλη διατομή των επιχειρήσεων στην Ελλάδα, τη Γαλλία, την Ισπανία, την Ιταλία και την Πορτογαλία, ελέγχοντας έναν σημαντικό αριθμό παραγόντων που επηρεάζουν την απόδοση των επιχειρήσεων. Ένα θέμα επίσης που εξετάστηκε είναι το κατά πόσο οι πολυεθνικές εταιρείες έχουν καλύτερη επίδοση ή οι σχετικά ανώτερες επιδόσεις τους είναι συνέπεια της αρνητικής επίδοσης που έχουν οι εγχώριες πολυεθνικές επιχειρήσεις. Επιπλέον, προσδιορίζουμε την σημαντική επίπτωση που έχουν τα χαρακτηριστικά της εταιρείας και ο προορισμός χρησιμοποιώντας μια πολυεπιπέδη προσέγγιση και ιεραρχικά γραμμικά μοντέλα.
Ψυχοπαιδαγωγική ανάλυση των εκδήλωσεων της μοναξιάς σε παιδιά με ελαφρά νοητική υστέρηση
Authors: Παπουτσάκη Καλλιόπη
Published: August 2021

Σκοπός της μελέτης είναι η διερεύνηση των βιωμάτων μοναξιάς των μαθητών με ελαφρά νοητική καθυστέρηση στο σχολικό περιβάλλον. Διερευνήθηκαν οι απόψεις των μαθητών, των εκπαιδευτικών και των γονέων. Το δείγμα αποτελείτο από 154 μαθητές με ελαφρά νοητική καθυστέρηση που φοιτούσαν σε ειδικά δημοτικά σχολεία της Ελλάδας. Επιπλέον, στην έρευνα συμμετείχαν 62 εκπαιδευτικοί και 194 γονείς. Η ηλικία των μαθητών κυμαίνονταν από 7-14 ετών. Σύμφωνα με τα αποτελέσματα οι μαθητές βιώνουν μοναξιά στο σχολικό περιβάλλον και την αποδίδουν στην έλλειψη φιλικών σχέσεων, στην απόρριψη που δέχονται από τους συνομηλίκους και στην προσωρινή απουσία σημαντικών προσώπων. Οι εκπαιδευτικοί σχετίζουν τη μοναξιά των μαθητών με τα γνωστικά και κοινωνικά ελλείμματα και χρησιμοποιούν ενεργητικές στρατηγικές για την αντιμετώπισή της, όπως εμπλοκή των μαθητών με κοινωνικές δραστηριότητες, συναισθηματική υποστήριξη και συνεργασία με το οικογενειακό περιβάλλον. Οι γονείς των μαθητών και σχετίζουν τη μοναξιά των παιδιών τους με την απόρριψη που δέχονται από τους συνομηλίκους. Οι στρατηγικές που χρησιμοποιούν για την αντιμετώπιση της είναι η αναζήτηση συντροφιάς και η παροχή συναισθηματικής υποστήριξης.
Τέχνη αρχείου από τον 20ό στον 21ο αιώνα
Authors: Καραμπά Ελπίδα
Published: August 2021

Η παρούσα μελέτη εστιάζει σε καλλιτεχνικές πρακτικές αρχειακού τύπου οι οποίες στο τέλος του 20ού και στις αρχές του 21ου αιώνα έχουν λάβει σταδιακά κεντρική θέση στην ευρύτερη κατηγορία της τεκμηριωτικής πρακτικής (documentary art practices). Οι αρχειακές πρακτικές, σε πιο εναλλακτικές εκφράσεις, συνδέθηκαν με ακτιβιστικές και επιτελεστικές μορφές τέχνης. Η ολοένα και πυκνότερη παρουσία αρχειακών έργων στο πεδίο της τέχνης έχει ως αποτέλεσμα να είναι εφικτός ο προσδιορισμός κοινών φορμαλιστικών, εννοιολογικών, τεχνικών χαρακτηριστικών, σε βαθμό που να μπορούμε να κάνουμε λόγο για την παρουσία ενός διακριτού καλλιτεχνικού είδους. Παράλληλα, όμως, διαπιστώνει κανείς ότι τα έργα αυτά διακρίνονται από πλήθος διαφορετικών προσεγγίσεων και στρατηγικών.
Νέες προσεγγίσεις για την διαμόρφωση της διδασκαλίας των μαθηματικών και της τεχνολογίας με άξονα την αξιολόγηση
Authors: Μαρίνος Ανδρέας
Published: August 2021

Βασική επιδίωξη αυτής της διατριβής είναι η δημιουργία εργαλείων για μια πολλαπλή ανάπτυξη της διαμορφωτικής αξιολόγησης. Η μεθοδολογία της διδακτορικής διατριβής αναπτύχθηκε σε ένα σύνολο δραστηριοτήτων και διαδικασιών (διδακτικών, μαθησιακών, διπλής αξιολόγησης, διοίκησης σε επίπεδο σχολικής τάξης κ.α.) οι οποίες περιγράφουν την χρήση της αξιολόγησης διευρυμένα, για διαμόρφωση της διδασκαλίας στην σχολική τάξη. Χρησιμοποιείται ο όρος σενάρια διδασκαλίας αναφέροντας ένα σύνολο σχεδιασμένων δραστηριοτήτων στην σχολική τάξη και σε προτεινόμενους ρόλους που καλούνται να παίξουν οι συμμετέχοντες (μαθητές, εκπαιδευτικοί, άτομα που διεξάγουν την αξιολόγηση) αλλά και στη δομή συνεργασίας μεταξύ των διαφορετικών ατόμων που εμπλέκονται στην μαθησιακή διαδικασία. Η παρούσα εργασία έχει στόχο να παρουσιάσει ένα τμήμα (το σύνολο είναι δύσκολο, ίσως και ανέφικτο), ανάπτυξης εργαλείων διαμόρφωσης της διδασκαλίας μέσα από την αξιολόγηση.
Η διδασκαλία του μαθήματος της ελληνικής γλώσσας για το δημοτικό σχολείο ως δημιουργική διαδικασία μάθησης και έκφρασης
Authors: Αναστασιάδη Σταματία
Published: August 2021

Η εργασία αυτή αναλύει διεξοδικά την πολύπτυχη έννοια της δημιουργικότητας και τις αρχές που την διέπουν, σε αναφορά με τη διδακτική του μαθήματος της ελληνικής γλώσσας στο χώρο της δημ. εκπαίδευσης. Υποστηρίζει με τεκμηριωμένες θέσεις την άποψη ότι μόνο με τη δημιουργική μάθηση και έκφραση του γλωσσικού μαθήματος ο μαθητής μπορεί να αναπτυχθεί γλωσσικά, ξεδιπλώνοντας όλες τις πνευματικές και ψυχοσωματικές του δυνάμεις ατομικά, κοινωνικά και πολύπλευρα. Με δημιουργικές τεχνικές μέσα από την τέχνη, το παιχνίδι, τη φαντασία, τη δημιουργική σκέψη και την ελεύθερη έκφραση στη διδασκαλία της γλώσσας, όπως και σε κάθε άλλο γνωστικό αντικείμενο, ο μαθητής μπορεί να μαθαίνει ευχάριστα, ενεργητικά και με ενδιαφέρον, ώστε να αντιπαλέψει τη σχολική ρουτίνα και την τυπολατρία των διαδικασιών που βαραίνουν το σχολικό θεσμό. Άλλωστε, όπως αναλύεται στην εργασία, η δημιουργικότητα ως ιστορικό φαινόμενο της νεότερης παιδαγωγικής και ως αντικείμενο έρευνας της νεότερης επιστήμης συνιστά ένα κρίσιμο ποιοτικό στοιχείο όχι μόνο για την πρόοδο του ατόμου αλλά και ολόκληρης της κοινωνίας.
Ο θεσμός του ολοήμερου δημοτικού σχολείου και οι επιπτώσεις στη γυναικεία συμμετοχή στον ενεργό πληθυσμό
Authors: Σκόμπα Μαρία
Published: August 2021

Στην παρούσα διατριβή διερευνούμε τη συμβολή του Ολοήμερου Δημοτικού Σχολείου στη συμμετοχή στον ενεργό πληθυσμό των μητέρων με παιδιά σχολικής ηλικίας και τις επιπτώσεις του στην κατανομή του χρόνου των μητέρων και των υπολοίπων φροντιστών. Τοποθετούμε τον εκπαιδευτικό θεσμό στο πλαίσιο της πολιτικής συμφιλίωσης οικογενειακής και επαγγελματικής ζωής καθώς, υποκαθιστά το κενό της γονικής φροντίδας το διάστημα που οι μητέρες εργάζονται ή αναζητούν εργασία και αποτελεί δομή παροχής υπηρεσιών παιδικής φροντίδας. Το θέμα προσεγγίστηκε διεπιστημονικά με τη σύζευξη των οικονομικών και κοινωνιολογικών θεωριών τόσο για την αγορά εργασίας όσο και την οικογένεια. Οι απαντήσεις στα ερευνητικά ερωτήματα δόθηκαν με τη διεξαγωγή έρευνας πεδίου σε Ολοήμερα Δημοτικά Σχολεία της Εκπαιδευτικής Περιφέρειας Αττικής. Το δείγμα ήταν οι μητέρες με παιδιά στο ολοήμερο και η επιλογή του έγινε τυχαία με βάση την πολυκλαδική αναλογική στρωματοποιημένη δειγματοληψία. Στόχος μας ήταν οι μητέρες των οποίων τα παιδιά παρακολουθούν το πρωινό πρόγραμμα του ολοήμερου να αποτελέσουν την ομάδα ελέγχου και να συγκριθούν με την ομάδα στόχο που είναι οι μητέρες των οποίων τουλάχιστον ένα παιδί παρακολουθεί και το ολοήμερο πρόγραμμα του ολοήμερου. Η επεξεργασία των δεδομένων έδωσε τα ποσοτικά στοιχεία που επιβεβαιώνουν τις υποθέσεις της διατριβής. Συμπεραίνουμε ότι το ολοήμερο σχολείο βοηθά στη συμμετοχή των γυναικών στην αγορά εργασίας και άρα στην πρόσβασή τους στην απασχόληση, βοηθά τις γυναίκες που ήδη απασχολούνται στην επαγγελματική τους εξέλιξη με την αύξηση των ωρών εργασίας, βοηθά τις άνεργες μητέρες να αναζητήσουν δουλειά ή να είναι διαθέσιμες να αναλάβουν εργασία, βοηθά τις οικονομικά μη ενεργές μητέρες να αναζητήσουν δουλειά ή να είναι διαθέσιμες προς εργασία μετά την έναρξη της φοίτησης των παιδιών τους στο σχολείο, μειώνει το χρόνο φροντίδας των μητέρων και των υπολοίπων φροντιστών, συμβάλλει στη μείωση της αμειβόμενης φροντίδας, συμβάλλει στην αύξηση του ελεύθερου χρόνου των μητέρων και των υπολοίπων φροντιστών. Η πολυμεταβλητή ανάλυση μας βοήθησε να διευρύνουμε τον τύπο της συμμετοχής των μητέρων στον ενεργό πληθυσμό και των πραγματοποιούμενων ωρών στην αμειβόμενη εργασία και να συμπεριλάβουμε εκτός από κοινωνικο-οικονομικούς παράγοντες και το θεσμικό παράγοντα του ολοήμερου.
Assessing vertical mixing from in situ hydrographic measurements in stratified sea environment
Authors: Κιόρογλου Σωτήριος
Published: August 2021

Στο εφαρμοσμένο τμήμα της παρούσας διατριβή ο προσδιορισμός των ρυθμών κατακόρυφης ανάμιξης στην ευρύτερη περιοχή που περιλαμβάνει την Ανατολική Μεσόγειο και την Μαύρη Θάλασσα, επιτυγχάνεται δια του προσδιορισμού και καταμέτρησης των ορίων των θυλάκων ανατροπής καθώς και του προφίλ πυκνότητας εντός τους. Ειδικότερα, εφαρμόζεται η μέθοδος Θόρπ σε δεδομένα κατακορύφου προφίλ αυτογραφικού θερμοσαλινογράφου CTD, αποκτημένων στα πλαίσια του ευρωπαικού προγράμματος SESAME καθώς και σε μικροδομικά δεδομένα κατακόρυφου προφίλ οριζόντιας διάτμησης της ταχύτητας ροής, αποκτημένα στον Θερμαικό κόλπο στα πλαίσια του προγράμματος INTERPOL. Προκειμένου να επιτευχθούν αξιόπιστα αποτελέσματα, πραγματοποιείται ο ενδεδειγμένος διεθνώς ποιοτικός έλεγχος των προαναφερθέντων θυλάκων, ως προς το αν αυτοί είναι γνήσιοι, ή αποτελούν προιόντα μετρητικού θορύβου, σφαλμάτων μέτρησης ή και οργανογενούς τύρβης. Επίσης στα πλαίσια της επαλήθευσης της μεθόδου Θόρπ, γίνεται σύγκριση των υπολογισμών κατά Θόρπ για μία μάζα νερού με τους υπολογισμούς βάσει μικροδομικών μετρήσεων διάτμησης στην ίδια μάζα νερού. Η λεπτομερής χαρτογράφηση των υπολογισμών επιβεβαιώνει εντονότερη κατακόρυφη ανάμιξη κοντά στα στενά του Οτραντο, στο Βόρειο Αιγαίο, στην υπο – διεπιφάνεια μεταξύ των διαφορετικών θαλασσινών μαζών Λεβαντίνης (υποεπιφανειακή, σχετικά αλμυρή και ζεστή θαλάσσια μάζα) και Μαύρης θάλασσας (επιφανειακή, υφάλμυρη και σχετικά κρύα θαλάσσια μάζα) , στα Δαρδανέλλια, και την Μαύρη θάλασσα. Επίσης η ανάμιξη φαίνεται να εντατικοποιείται σε αντικυκλωνικές περιφέρειες. Το θεωρητικό τμήμα της διατριβής διαχωρίζεται σε δύο τμήματα. Στο πρώτο τμήμα επιτυγχάνεται η βελτίωση των ισχυόντων ανατροφοδοτικών μαθηματικών στατιστικών τύπων που προσδιορίζουν τον την πιθανότητα μετατόπισης ενός υγρού σωματίου εντός των ορίων ενός θύλακα ανατροπης, συναρτήσει του μήκους της εν λόγω μετατόπισης. Η θεωρητική βελτίωση των τύπων βασίζεται στην εισαγωγή τριών νέων κριτηρίων ανάμιξης και γίνεται στην βάση των κριτηρίων αυτών εμπεριστατωμένη τοπολογική εμπέδωση και στήριξη της επιχειρηματολογίας με θεωρία συνόλων. Στο δεύτερο τμήμα επιτυγχάνεται, βάσει της των 3 προαναφερθέντων κριτηρίων και με εργαλείο την θεωρία συνδυαστικής, ο προσιορισμός 9 πρωτοτύπων ανάμιξης ως των μόνων δυνατών, συμβατών με τα προαναφερθέντα 3 κριτήριο. Επιτυγχάνεται δε ο προσδιορισμός της εξάρτησης της προαναφερθείσας πιθανότητας μετατόπισης, τόσο συναρτήσει του μήκους της μετατόπισης όσο και συναρτήσει του ποσοστού ανατρεπομένων σωματίων. Τα θεωρητικά ευρήματα εφαρμόζονται βάσει αλγορίθμου που έχει δυνατότητα υπολογισμών για διακριτοποιημένους θύλακες ανατροπής απεριορίστου πληθυσμού υγρών σωματιδίων.
Η έκφραση του γονιδίου της κυκλίνης Ε και η προγνωστική σημασία της στον καρκίνο του παχέος εντέρου
Authors: Παλαιολόγος Παντελεήμων
Published: August 2021

Εισαγωγή και Σκοπός: Και οι δύο κυκλίνες D1 και E συμμετέχουν στην ρύθμισητης μετάβασης από την φάση G1 στην φάση S του κυτταρικού κύκλου. Η Κυκλίνη Εμπορεί να προάγει χρωματοσωματική αστάθεια, η οποία εμπλέκεται στην ανάπτυξηκαι την εξέλιξη των όγκων, ενώ η κυκλίνη D1 παίζει ρόλο στον έλεγχο τηςαπόπτωσης και στην καταστολή της αύξησης των όγκων. Σκοπός είναι ναπροσδιοριστεί η προγνωστική αξία των κυκλινών της G1 φάσης, της p21 και της pRbσε σχέση με την δυνατότητα αύξησης του όγκου και η προγνωστική τους σημασία.Ασθενείς και Μέθοδοι: Σε ιστοτεμάχια όγκων μονιμοποιημένα σε παραφίνη 102ασθενών οι οποίοι υποβλήθηκαν σε κολεκτομή λόγω καρκίνου παχέος εντέρου,χρησιμοποιήθηκαν ανοσοϊστοχημικές μέθοδοι με μονοκλωνικά αντισώματα. Οιεξαιρεθέντες όγκοι σταδιοποιήθηκαν ιστολογικά κατά Dukes και παρατηρήθηκαν σεστάδιο Α 16 περιπτώσεις, σε στάδιο Β 39 περιπτώσεις, σε στάδιο C 24 περιπτώσειςκαι σε στάδιο D 23 περιπτώσεις. Οι ασθενείς παρακολουθήθηκαν για ένα χρονικόδιάστημα από 2 έως και 68 μήνες (κατά μέσο όρο 38.3 ± 16.7 μήνες).Αποτελέσματα: Υψηλά ή χαμηλά επίπεδα έκφρασης της κυκλίνης Ε συσχετίστηκανμε την έκφραση της κυκλίνης D1 (P = 0.038), την έκφραση της p21 (P = 0.047) καιτην έκφραση της pRb (P = 0.004). Το ποσοστό πενταετούς επιβίωσης των ασθενώνπου παρουσίασαν προχωρημένα στάδια (στάδιο C και D) και θετικούς για τηνκυκλίνη D1 όγκους ήταν σημαντικά χειρότερη (P = 0.009). Στατιστικά σημαντικήσυσχέτιση παρατηρήθηκε μεταξύ της αυξητικής δυνατότητας του όγκουεκφραζόμενη με Ki-67 δείκτη κυτταρικού πολλαπλασιασμού και θετική για κυκλίνηD1 χρώση (P = 0.009), θετική για pRb χρώση (P = 0.031) και θετική για p21 χρώση(P = 0.050).Συμπεράσματα: Η έκφραση της κυκλίνης D1 εμπλέκεται στην κυτταρική αύξησηκαι στην πρόγνωση ασθενών με καρκίνο παχέος εντέρου προχωρημένου σταδίου καινεαρής ηλικίας, υπαινίσσονταν ότι δύναται να έχει μεγάλη αξία στην αναγνώριση τωνασθενών με καρκίνο παχέος εντέρου που διατρέχουν υψηλό κίνδυνο. Οισυσσωρεύσεις των πρωτεϊνών της κυκλίνης Ε, της p21 και της Rb, δεν παρουσίασανπρογνωστική αξία.
Η σημασία της τοπικής ιστικής οξυγόνωσης του εγκεφάλου στην έκβαση των βαρέων κρανιοεγκεφαλικών κακώσεων
Authors: Παπαδοπούλου Ελένη
Published: August 2021

Το πολυπαραμετρικό ενδοκρανιακό monitoring είναι ένα πρόσθετο εγκεφαλικό monitoring ( ptiO2, Ι.C.P, C.P.P, SjvO2, M.A.P) για την θεραπεία των βαρέων Κ.Ε.Κ.Μόνο η ptiO2 είναι μια ασφαλής, σωστή και ευαίσθητη μέθοδος για να γνωρίζουμε την οξυγόνωση του εγκεφάλου μετά από Κ.Ε.Κ. Το monitoring της ptiO2 είναι ανώτερο της SjvO2 σε ποιότητα και αξιοπιστία. Εν αντιθέσει με την συχνή επαναβαθμονόμηση που συμβαίνει στο σφαγιτιδικό οξύμετρο, ο ενδοκρανιακός καθετήρας της ptiO2 χρειάζεται βαθμονόμηση μόνο πριν την εισαγωγή του. Κατά την διάρκεια του monitoring δεν υπάρχει περίπτωση σφάλματος. Το monitoring της ptiO2 είναι μια τεχνική για να μετρηθεί η επιφάνεια των ιστών και έχει περιοχή ευαισθησίας ~7,9mm. Στην μελέτη αποδεικνύεται με C.Τ ότι ο καθετήρας έχει τοποθετηθεί διαμέσου του μετωπιαίου λοβού στην λευκή ουσία του εγκεφάλου χωρίς προφανή παθολογικά ευρήματα και ότι είναι σε απρόσβλητη περιοχή από το τραύμα. Η γρήγορη ανίχνευση των κρίσιμων επεισοδίων της περιοχικής μικροκυκλοφορίας όταν η τιμή της ptiO2 < 10 mmHg μας ειδοποιεί για την θεραπεία.Ο υπεραερισμός μπορεί να ισορροπήσει και να εξασφαλίσει επαρκεί C.P.P. Ο υπεραερισμός, ειδικά όταν η paCO2 είναι 25 – 30 mmHg ενδείκνυται μόνο σε ασθενείς με φυσιολογική ή υπεραιμική εγκεφαλική οξυγόνωση. Σε ασθενείς με χαμηλή εγκεφαλική οξυγόνωση η χορήγηση μαννιτόλης είναι η πρώτη επιλογή για να ελαττώσουμε την I.C.P. Η πτώση της τιμής της I.C.P. βοηθάει στο να μειωθεί η πιθανότητα δευτερογενών ισχαιμικών βλαβών. Πάνω από τρία χρόνια μελετήθηκαν 32 ασθενείς (26 άνδρες και 6 γυναίκες ηλικίας από 16 − 78 ετών και μέσο όρο ηλικίας 43,44 ± 17,84 έτη) με βαρεία Κ.Ε.Κ. και κλίμακα Γλασκόβης ≤ 12. Για όλους τους ασθενείς ίσχυε το ίδιο θεραπευτικό πρωτόκολλο.Η συχνότητα και η διάρκεια των επεισοδίων της τιμής της ptiO2 < 10mmHg είχαν σχέση εξάρτησης με την G.O.S. του εξαμήνου.Η στατιστική ανάλυση (έλεγχος ανεξαρτησίας, crosstabs) έδειξε σημαντική σχέση μεταξύ της G.O.S του εξαμήνου και : 1.Της τελικής τιμής της ptiO2 < 10 mmHg (p = 0,002).2.Της τιμής της ptiO2 < 10 mmHg με την τιμής της I.C.P < ή > 25 mmHg (p = 0,015).3.Της τιμής της I.C.P > 25 mmHg (p = 0,035) 4.Tης τελικής τιμής της SjvO2 < 55% (p = 0,044).5.Tης τελικής τιμής της M.A.P. < 90 mmHg (p = 0,009).6.Tης κλίμακας Marshall VI με τις άλλες κλίμακες (p = 0,006).Δεν βρέθηκε σημαντική σχέση μεταξύ της G.O.S του εξαμήνου και : 1.Της τιμής της C.P.P.2.Tης G.C.S. εισαγωγής3.Της χειρουργικής και της συντηρητικής θεραπείας.
Μελέτη της εξέλιξης του οστικού πώρου με τηλερυθμιζόμενο σύστημα διοστικών υπερήχων
Authors: Παπαχρήστος Αθανάσιος
Published: August 2021

Σκοπός της παρούσας πειραματικής μελέτης είναι α)η διερεύνηση της διοστικής εφαρμογής των χαμηλής έντασης παλμικών υπερήχων για την ευόδωση της πώρωσης των καταγμάτων και β)η κατάδειξη της δυνατότητας παρακολούθησης της εξέλιξης της πώρωσης μέσα από τη διάδοση του κύ-ματος των χαμηλής έντασης υπερήχων. Χρησιμοποιήθηκε μοντέλο οστεοτομίας στο μέσο της διάφυσης της κνήμης σε 40 σκελετικά ώριμα πρόβατα ενώ για τη συγκράτηση της ανάταξης και τη σταθεροποίηση εφαρμόστηκε συσκευή εξωτερικής οστεοσύνθεσης. Δύο μεταλλάκτες υπερήχων εμφυτεύτηκαν στην εστία του κατάγματος και σε επαφή με το οστό. Για τη διερεύνηση της αποτελεσματικότητας των χαμηλής έντασης υπερήχων, τα ζώα χωρίστηκαν τυχαία σε δύο ισάριθμες ομάδες, την ομάδα θεραπείας και την ομάδα ελέγχου. Τα ζώα της ομάδας θεραπείας έλαβαν αλληλουχίες ημιτονοειδών κυμάτων διάρκειας 200 μsec, κεντρικής συχνότητας 1 MHz, ρυθμού επανάληψης παλμού 1 kHz και μέσης έντασης 30 mW/cm2 για 20 min ημερησίως. Για την πα-ρακολούθηση της εξέλιξης της πώρωσης δημιουργήθηκε μια βάση δεδομένων με κυματομορφές από ανακτηθέντα σήματα υπερήχων που αφορούσαν τα 20 ζώα της ομάδας θεραπείας και 10 ζώα από την ομάδα ελέγχου. Η θυσία των ζώων έγινε την 100η μετεγχειρητική ημέρα. Η επίδραση των υπερήχων στην ευόδωση της πώρωσης αξιολογήθηκε μετά από ακτινολογικό έλεγχο, εμβιομηχανική δοκιμασία λυγισμού τριών σημείων και μέτρηση της οστικής πυκνότητας με χρήση ποσοτικής υπολογιστικής το-μογραφίας. Η ανάλυση επιβίωσης με χρήση των καμπυλών Kaplan-Meier κατέδειξε στατιστικά υψηλότερη πιθανότητα ακτινολογικής πώρωσης για τα ζώα της ομάδας θεραπείας (p = 0,009). Στατιστικά σημαντική διαφορά παρατηρήθηκε επίσης για την οστική πυκνότητα (p = 0,003, Wilcoxon non-parametric test), το φορτίο θραύσης (p = 0,001), την ακαμψία (p = 0,019), το Young’s Modulus (p = 0,043) και τη μέγιστη αντοχή (p = 0,051) προς όφελος των ζώων που έλαβαν θεραπεία με υπερήχους. Η ανάλυση των κυματομορφών που αντιστοιχούσαν στα ανακτηθέντα σήματα των υπερήχων κατέ-δειξε ότι η ταχύτητα διάδοσης αυτών διαμέσου του πώρου αποτελεί μια σημαντική παράμετρο με δυνατότητα πρώιμης διάκρισης μεταξύ πωρωθέντων και μη πωρωθέντων οστών (η περιοχή κάτωθεν της καμπύλης λειτουργικού χαρακτηριστικού δέκτη, ROC ήταν 0,810 και 0,841 την 80η και 100η μετεγχειρητική ημέρα αντίστοιχα). Η εφαρμογή των υπερήχων τόσο για τη θεραπεία όσο και για την παρακολούθηση της πώρωσης, υποστηρίζεται από ένα ολοκληρωμένο σύστημα τηλεϊατρικής, το οποίο ενσωματώνει μια φορητή συσκευή και μια κεντρική μονάδα διαχείρησης των ασθενών.
Η βιομηχανία στην Κέρκυρα
Authors: Βουσολίνου Ελένη
Published: August 2021

Η αποτύπωση των χαρακτηριστικών της βιομηχανικής ανάπτυξης στην Κέρκυρα, έτσι όπως διαμορφώνονται στα τέλη του 19ου αι., και ειδικότερα σύμφωνα με την περίπτωση της δημιουργίας του εργοστασίου Γραφικών Τεχνών Ασπιώτη, φανερώνει ένα ιδιόμορφο φαινόμενο. Προωθείται ο δευτερογενής τομέας παραγωγής ως απόρροια των πολιτικών, οικονομικών και κοινωνικών δεδομένων της περιόδου αυτής, παράλληλα με τη διαμόρφωση του αστικού πεδίου και τη διάθεση συγκεκριμένων ανθρώπων να δραστηριοποιηθούν σε τομείς παραγωγής σχετικούς με την επεξεργασία ανάλογης πρώτης ύλης μέσα σε διαδικασία καταμερισμού εργασίας, με κύρια ενεργειακή δύναμη παραγωγής τον ατμό, αργότερα το πετρέλαιο και το ηλεκτρικό. Η λειτουργία της πιστωτικής διαδικασίας, η παραγωγή τραπεζικών και ασφαλιστικών εργασιών και η δασμολογική ατέλεια για συγκεκριμένα είδη είναι βασικοί όροι για την εκβιομηχάνιση. Η πόλη της Κέρκυρας προοδευτικά αποκτά την εικόνα της βιομηχανικής πόλης με εργοστάσια αλευροβιομηχανίας, μεταξουργικής βιομηχανίας, κατεργασίας δέρματος, παραγωγής παραφίνης και πάγου, κεραμοποιίας, κατεργασίας καννάβεως, ιούτης και λίνου, γραφικών τεχνών. Ειδικά για την περίπτωση του εργοστασίου Ασπιώτη η κατασκευή παιγνιοχάρτων και σιγαροχάρτων εμπίπτει στη διαδικασία σύμβασης με το ελληνικό κράτος του αντίστοιχου κρατικού μονοπωλίου και στην εποχή της επιβολής του Διεθνούς Οικονομικού Ελέγχου με τη Διεθνή Οικονομική Επιτροπή. Η πρωτοπόρος βιομηχανία Γραφικών Τεχνών Ασπιώτη έχει ως αρχικό θεμέλιο γένεσης την επιδίωξη δημιουργίας ευνοϊκών όρων για τη συνέχιση ενασχόλησης με τον τομέα που για τον Νικόλαο και το Γεράσιμο, τους δημιουργούς του εργοστασίου, η καλλιτεχνική ενασχόληση, αρχικά σε ερασιτεχνικό επίπεδο και κατόπιν σε επαγγελματικό, είναι η πηγή δραστηριοποίησης στο συγκεκριμένο τομέα. Η χάραξη και η εκτύπωση παιγνιοχάρτων είναι η πρώτη μορφή δημιουργίας του εργοστασίου ‘’Ελπίς’’, αυτού που σε συνεχή πορεία πενήντα χρόνων αναδημιουργείται και μετασχηματίζεται σε ισχυρή βιομηχανική μονάδα με ένα συνεχώς εκσυγχρονισμένο μηχανολογικό εξοπλισμό και με κατάλληλα καταρτισμένο εργατικό δυναμικό. Δεν πρόκειται για ένα συνηθισμένο μοντέλο βιομηχανικής ανάπτυξης λόγω ύπαρξης σχετικής διευρυμένης αγοράς για την απορρόφηση των προϊόντων, η επιδίωξη της συνέχισης της καλλιτεχνικής δημιουργίας αποτελεί την κύρια αιτία λειτουργίας. Ο Κωνσταντίνος Ασπιώτης μετά τον θάνατο του πατέρα του, Γεράσιμου, γίνεται ο εκφραστής της μεθόδου εισαγωγής νέων τεχνικών μεθόδων από ξενόφερτους τεχνίτες και για την παραγωγή παιγνιοχάρτων κ την παραγωγή σιγαροχάρτων, τις οποίες εφαρμόζουν in situ στο εργοστάσιο, όπως και πειραματικών εφαρμογών στο χώρο της Ρολλίνας. Η συγχώνευση του εργοστασίου με την αντίπαλο εταιρεία Ε.Λ.Κ.Α, Εταιρεία Λιθογραφίας και Κυτιοποιίας Αθηνών, στις 17 Μαΐου 1928, με έδρα λειτουργίας στην Αθήνα συμβαίνει ως μια τακτική αντιμετώπισης των οικονομικών προβλημάτων. Ωστόσο, η πορεία της φθίνουσας κατάστασης, και τελικά της παύσης λειτουργίας, του καταστήματος της Κέρκυρας συμβαδίζει με την αδυναμία συγκράτησης της επαρχιακής βιομηχανικής μονάδας στον περιφερειακό χώρο. Η αποβιομηχάνιση αποτελεί το τελικό γεγονός.
Διαμόρφωση ολοκληρωμένου πλαισίου δεικτών για την παρακολούθηση (monitoring) της εξέλιξης δικτύου οικισμών
Authors: Καραΐσκος Περικλής
Published: August 2021

Στη προσπάθεια δημιουργίας μιας νέας οικιστικής πολιτικής οι δείκτες παρακολούθησης τηςεξέλιξης των οικιστικών συστημάτων έχουν βασικό ρόλο. Η κατάλληλη επιλογή τουςεπιτρέπει την συνεχή και ολοκληρωμένη παρακολούθηση της εξέλιξης των πόλεων καιυποβοηθά στην δημιουργία αποτελεσματικών οικιστικών πολιτικών. Η διαμόρφωση όμωςαυτής της αντίληψης πρέπει να αξιοποιεί την διεθνή εμπειρία αλλά θα πρέπει να είναιπροσαρμοσμένη στην Ελληνική πραγματικότητα.Η δημιουργία ενός πλαισίου διαμόρφωσης δεικτών για την παρακολούθηση (monitoring) τηςεξέλιξης του οικιστικού δικτύου αποτελεί ένα πολύ σημαντικό παράγοντα στη διαμόρφωσητόσο της βιώσιμης ανάπτυξης όσο και της οικιστικής πολιτικής. Το αίτημα γιαπεριβαλλοντικά βιώσιμη ανάπτυξη μέσα από την παρακολούθηση της εξέλιξης τωνοικιστικών δικτύων μπορεί να οδηγήσει σε συστηματική διερεύνηση μέσα από τηδιαμόρφωση δεικτών παρακολούθησης και αξιολόγησης της εξέλιξης των χωρικώνσυστημάτων.Η δημιουργία τέτοιων δεικτών μπορεί να προκύψει σαν αποτέλεσμα του γεγονότος ότι οικλασικοί οικονομικοί δείκτες δεν ανταποκρίνονται επαρκώς στις ανάγκες των αιτημάτων γιαβιώσιμη ανάπτυξη και οικιστική εξέλιξη.
Μηχανισμός λειτουργίας και μοριακών αλληλεπιδράσεων της σουλφυδριλοξειδάσης Erv1 στο μιτοχόνδριο του σακχαρομύκητα
Authors: Καλλέργη Εμμανουέλα
Published: August 2021

Τα μιτοχόνδρια αποτελούν σημαντικά οργανίδια των ευκαρυωτικών κυττάρων καθώς παίζουν σημαντικό ρόλο σε πολλές κυτταρικές διαδικασίες όπως στην αναπνοή, στην παραγωγή ΑΤΡ και στην απόπτωση. Η βιογένεση των μιτοχονδρίων εξαρτάται από την εισαγωγή πρωτεϊνών στο μιτοχόνδριο που πραγματοποιείται μέσω διαφορετικών μονοπατιών εισόδου. Πρόσφατα, το μονοπάτι MIA (Mitochondrial Intermembrane space import and Assembly) έχει περιγραφεί ως ένα σύστημα οξείδωσης δισουλφιδίων στον οργανισμό Saccharomyces cerevisiae που δίνει δισουλφιδικούς δεσμούς σε μια ποικιλία διαφορετικών πρωτεϊνών στο διαμεμβρανικό χώρο των μιτοχονδρίων (IMS). Η λειτουργία αυτού του μονοπατιού εξαρτάται από δύο πρωτεΐνες: την σουλφυδριλοξειδάση Erv1/ALR και την οξειδορεδουκτάση Mia40, που μαζί οδηγούν την είσοδο πρόδρομων πρωτεϊνικών μορίων τα οποία φέρουν συντηρημένες κυστεΐνες, στο IMS μέσω της οξειδωτικής τους αναδίπλωσης.Σε αυτή τη διδακτορική διατριβή, μελετάμε την διττή αλληλεπίδραση μεταξύ των Mia40-Erv1 με βιοχημικές, in organello, in vitro και in vivo προσεγγίσεις, η οποία συμβαίνει σε δύο στάδια: (α) η Erv1, αναγνωρίζεται και οξειδώνεται απο τη Mia40, ως υπόστρωμα του MIA μονοπατιού (Στάδιο Α) και (β) η αναδιπλωμένη και λειτουργική Erv1 οξειδώνει το ενεργό κέντρο της Mia40 (Στάδιο Β). Μελετώντας την είσοδο και την ωρίμανση της Erv1 (Στάδιο Α) χαρακτηρίσαμε την ελάχιστη περιοχή στο καρβοξυτελικό της άκρο που απαιτείται για την αναγνώριση και την οξείδωσή της από τη Mia40 πριν από την μεταγενέστερη πρόσδεση ενός μορίου FAD ανά μονομερές. Απο την άλλη πλευρά, μελετώντας το ρόλο της Erv1 στην επανοξείδωση της Mia40 (Στάδιο Β) βρήκαμε ότι συγκεκριμένα υδρόφοβα αμινοξικά κατάλοιπα καθοδικά του CRSC μοτίβου κυστεϊνών στο αμινοτελικό άκρο της Erv1, απαιτούνται για την ανακύκλωση της Mia40, αλλά όχι για την εισαγωγή της στο μιτοχόνδριο. Επιπλέον, τα αποτελέσματα μας έδειξαν ότι το σε μεγάλο βαθμό αδόμητο κομμάτι των πρώτων 72 αμινοξέων της Erv1 (N72) εμφανίζεται στο κυτοσόλιο να παίζει ρόλο στη στόχευση της πρωτεΐνης στα μιτοχόνδρια, πέρα απο το ρόλο του στην επανοξείδωση της Mia40. Αυτός ο εξαρτώμενος απο το υποκυτταρικό διαμέρισμα οξειδοαναγωγικός έλεγχος του αμινοτελικού κομματιού της Erv1 γεννά πρόσθετα ερωτήματα σχετικά με την αλληλεπίδρασή του με την εξωτερική μεμβράνη των μιτοχονδρίων καθώς και με σαπερόνες του κυτοσολίου. Τα παραπάνω αποτελέσματα μας δίνουν περισσότερη πληροφορία στο πεδίο της εισόδου πρωτεϊνών στο μιτοχόνδριο προκειμένου να μελετήσουμε σε μεγαλύτερη λεπτομέρεια την αλληλεπίδραση Mia40-Erv1, η οποία είναι ζωτικής σημασίας για τη βιογένεση της Erv1, τη λειτουργία του ΜΙΑ μονοπατιού και επομένως για τη βιογένεση των μιτοχονδρίων και τη βιωσιμότητα των κυττάρων.
Μελέτη πολυμορφισμών του DNA που συσχετίζονται με την αντίσταση στην κλοπιδογρέλη σε ασθενείς που υποβάλλονται σε αγγειοπλαστική των στεφανιαίων αγγείων
Authors: Κασίμης Γεώργιος
Published: August 2021

[…] Σκοπός της μελέτης ήταν η διερεύνηση πολυμορφισμών που επιδρούν στην αιμοπεταλιακή δραστηριότητα επηρεάζοντας την εντερική απορρόφηση της κλοπιδογρέλης (ABCB1), την μεταβολική της ενεργοποίηση (CYP2C19*2, CYP2B6*5, CYP2C9*3 και CYP2C19*17) και τη βιολογική της δράση (P2RY12), σε ασθενείς που υποβάλλονται σε αγγειοπλαστική των στεφανιαίων αγγείων με τοποθέτηση stent και βρίσκονται υπό αγωγή με ασπιρίνη και κλοπιδογρέλη. […]
Ελληνοαλβανικές σχέσεις (1990-2010)
Authors: Κούζας Ιωάννης
Published: August 2021

Οι ελληνοαλβανικές σχέσεις της περιόδου 1990-2010 δοκιμάστηκαν και καθορίστηκαν σε έναν βαθμό από την εξέλιξη δύο επιμέρους θεμάτων: Της Ελληνικής Μειονότητας στην Αλβανία και του Ζητήματος των Τσάμηδων. Η πορεία αυτών των δύο θεμάτων από το 1990 και μετά, τα αιτήματα των δύο πλευρών και οι λύσεις που δόθηκαν από τις δύο εμπλεκόμενες χώρες εξετάζονται στην παρούσα εργασία. Επίσης, εξετάζεται η επίδραση που άσκησαν ισχυρές δυνάμεις και οργανισμοί διεθνούς δικαίου. Παράλληλα διερευνάται η πολιτική της Αλβανίας μετά την πτώση του κομμουνιστικού καθεστώτος στην προσπάθειά της να καταστεί μέλος του Δυτικού Κόσμου και των διεθνών οργανισμών. Στην μεταβατική αυτή περίοδο αναδείχθηκε και ο αλβανικός εθνικισμός, που την δεκαετία του 1990 επέδρασε στις ελληνοαλβανικές σχέσεις, γιατί η στάση της πολιτικής ηγεσίας, τόσο της ελληνικής όσο και της αλβανικής, συνδέθηκε με την πορεία της Ελληνικής Μειονότητας και του Ζητήματος των Τσάμηδων αντίστοιχα. Τέλος εξετάζεται συνοπτικά πώς η ευρωπαϊκή οικονομική κρίση μετά το 2008 θα μπορούσε να επηρεάσει τις διμερείς σχέσεις των δύο κρατών. Η μεθοδολογία που ακολουθήθηκε ήταν: Καθορισμός του προβλήματος, διατύπωση υποθέσεων, συλλογή και οργάνωση των πληροφοριών, έλεγχος των υποθέσεων και εξαγωγή συμπερασμάτων. Τα στοιχεία για αυτά τα δύο «ευαίσθητα» θέματα αναζητήθηκαν από κρατικές υπηρεσίες (ΥΠΕΞ, Προεδρίες, Κοινοβούλια, Υπουργικά Συμβούλια), Ιδρύματα (επιστημονικά, πολιτικά, Ερευνητικά Κέντρα κ.λπ), ειδησιογραφία, πρόσωπα (πρωτογενείς και δευτερογενείς συνεντεύξεις) και δευτερογενείς πηγές (βιβλιογραφία). Τα δύο αυτά ζητήματα, η Ελληνική Μειονότητα και το Τσάμικο, ανεξάρτητα από την εξέλιξη και την ένταση που είχαν την περίοδο 1990-2002, δεν μπορούν να διαταράξουν τις καλές σχέσεις της Ελλάδας -Αλβανίας και οι δύο χώρες κινούνται στην κατεύθυνση επίλυσής τους εντός των υφιστάμενων διεθνών κανόνων και ρυθμίσεων. Τέλος η ρητορική της δημιουργίας της «Μεγάλης Αλβανίας» έχει αντικατασταθεί την πρώτη δεκαετία του 21ου αιώνα με μια πολιτική προσαρμογής στα ευρωπαϊκά δεδομένα με την τήρηση των διεθνών αρχών για την επίλυση των διαφορών με τις γειτονικές χώρες.
Νευροβιολογικές παράμετροι στην προσέγγιση δεικτών συσχέτισης με το πρώτο ψυχωτικό επεισόδιο
Authors: Σωτηροπούλου Μαριάνθη
Published: August 2021

Στην παρούσα εργασία, εστιάσαμε στην εξέταση δύο ντοπαμινεργικών δεικτών, ενός σεροτονινεργικού και μιας νευροτροφίνης σε σχιζοφρενείς ασθενείς πρώτου ψυχωτικού επεισοδίου και σε υγιείς εθελοντές. Συγκεκριμένα, ελέγξαμε πιθανές διαφορές μεταξύ ασθενών και υγιών εθελοντών, για τους πολυμορφισμούς Val158Met της COMT και A644G της ΜΑΟΒ υπομορφής (ντοπαμινεργικοί δείκτες), για τον πολυμορφισμό 5-HTTLPR του μεταφορέα της σεροτονίνης 5-ΗΤT (σεροτονινεργικός δείκτης), καθώς και για τον πολυμορφισμό Val66Met του BDNF (νευροτροφίνη). Επίσης, ελέγξαμε πιθανές διαφορές στα επίπεδα στον ορό του BDNF μεταξύ ασθενών και υγιών εθελοντών. Τέλος, εξετάσαμε την ύπαρξη διαφορών στην ψυχοπαθολογία των ασθενών, που να σχετίζονται με τους διαφορετικούς γονοτύπους σε κάθε πολυμορφισμό. Τα αποτελέσματά μας ως προς τον πολυμορφισμό Val158Met της COMT, έδειξαν αυξημένη συχνότητα εμφάνισης των Val/Val ομοζυγωτών στους ασθενείς σε σχέση με τους υγιείς εθελοντές. Η πιθανότητα ενός Val/Val ομοζυγώτη να εκδηλώσει πρώτο ψυχωτικό επεισόδιο, είναι 2.2 φορές μεγαλύτερη συγκριτικά με τους φορείς Met, ανεξάρτητα από το φύλο και την ηλικία του. Στον πολυμορφισμό A644G της ΜΑΟΒ, δεν παρατηρήθηκε στατιστική σημαντικότητα ως προς το αλληλόμορφο G μεταξύ υγιών και ασθενών. Το ενδιαφέρον εύρημα σχετικά με τον πολυμορφισμό Α644G της ΜΑΟΒ, αφορά τις γυναίκες, όπου παρατηρήθηκαν υψηλές τιμές της PANSS στους φορείς G, συγκριτικά με τους ομοζυγώτες Α/Α.Για τον πολυμορφισμό 5-HTTLPR, παρατηρήθηκε μεγαλύτερη συχνότητα εμφάνισης των l/l ομοζυγωτών στους ασθενείς. Η πιθανότητα ενός l/l ομοζυγώτη να εκδηλώσει πρώτο ψυχωτικό επεισόδιο, είναι 2.6 φορές μεγαλύτερη συγκριτικά με τους φορείς s. Ως προς τον πολυμορφισμό Val66Met, τα αποτελέσματά μας δεν έδειξαν διαφορές ανάμεσα στους ασθενείς με πρώτο επεισόδιο και τους υγιείς εθελοντές. Στον ορό ασθενών πρώτου επεισοδίου, εμφανίστηκαν μειωμένες συγκεντρώσεις του BDNF, σε σύγκριση με τους υγιείς εθελοντές. Οι ασθενείς Met φορείς, εμφάνισαν χαμηλότερα επίπεδα στον ορό του BDNF (σε σύγκριση με τους Val/Val ομοζυγώτες), καθώς και υψηλότερη αρνητική τιμή στην κλίμακα PANSS. Συμπερασματικά, τα αποτελέσματά μας συμβάλλουν στην προσπάθεια της κατανόησης των πολύπλοκων μηχανισμών που ελέγχουν τη σχιζοφρένεια σε γενετικό επίπεδο. Καθώς όμως η ασθένεια αυτή είναι πολύπλοκη, θα πρέπει πάντα να λαμβάνουμε υπ' όψιν ότι δεν καθορίζεται από ένα μόνο γονίδιο, ότι οι περιβαλλοντικές επιδράσεις είναι εξίσου σημαντικός παράγοντας και ότι η γενίκευση ατομικών ευρημάτων σε ολόκληρο τον πληθυσμό των σχιζοφρενών, λόγω και της ευρύτητας των κλινικών διαγνώσεων, είναι πολύ δύσκολη.
Υπολογιστική και πειραματική μελέτη της επίδρασης ΗΜ ακτινοβολίας από τερματικές συσκευές κινητών επικοινωνιών 2ης και 3ης γενιάς σε λειτουργικές εγκεφαλικές δομές
Authors: Χριστοπούλου Μαρία
Published: August 2021

Στην παρούσα διδακτορική διατριβή σχεδιάζεται και διεξάγεται υπολογιστική και πειραματική μελέτη της επίδρασης ηλεκτρομαγνητικής ακτινοβολίας από κινητές τερματικές συσκευές δεύτερης και τρίτης γενιάς, σε λειτουργικές εγκεφαλικές δομές. Στο πρώτο μέρος, πραγματοποιείται παραμετρική δοσιμετρική μελέτη της επίδρασης ηλικιακά εξαρτώμενων παραμέτρων στην έκθεση ανατομικών μοντέλων κεφαλιού, διαφόρων ηλικιών. Παράμετροι όπως η απόσταση-ως συνάρτηση της ελαστικότητας του αυτιού, η σύσταση και οι διηλεκτρικές ιδιότητες των βιολογικών ιστών, η σχετική απορρόφηση ισχύος από τις εγκεφαλικές δομές, το μέγεθος καθώς και η εσωτερική και εξωτερική ανατομία του κεφαλιού και του προσώπου εισάγονται και αναλύονται διεξοδικά. Τα υπό μελέτη προβλήματα περιλαμβάνουν ελικοειδείς κεραίες μικρών διαστάσεων, οι οποίες χρησιμοποιούνται εκτενώς στην τεχνολογία των κινητών επικοινωνιών. Στο δεύτερο μέρος, η λεπτομερής αποτίμηση της απορροφούμενης ηλεκτρομαγνητικής ισχύος από εγκεφαλικές δομές συνδυάζεται με επεξεργασία καταγραφών ηλεκτροεγκεφαλογραφήματος και προκλητών δυναμικών. Για το σκοπό αυτό αρχικά αναπτύσσεται και ελέγχεται η ακρίβεια εργαλείου αριθμητικής δοσιμετρίας για εγκεφαλικές υποπεριοχές, με χρήση του ανατομικού άτλαντα εγκεφάλου κατά Talairach-Tournoux. Το αναπτυχθέν εργαλείο χρησιμοποιείται στη συνέχεια για το δοσιμετρικό σχεδιασμό πειραματικής διαδικασίας, με στόχο τη μελέτη της επίδρασης ακτινοβολίας ηλεκτρομαγνητικού σήματος α) δεύτερης και τρίτης γενιάς, στο ηλεκτροεγκεφαλογράφημα ύπνου ενηλίκων και παιδιών, β) τρίτης γενιάς, στο ηλεκτροεγκεφαλογράφημα και τα προκλητά δυναμικά ενηλίκων. Παράλληλα, προτείνεται πρωτότυπο σύστημα έκθεσης για τη μελέτη υποθέσεων επίδρασης ηλεκτρομαγνητικών πεδίων ραδιοσυχνοτήτων κινητών τερματικών συσκευών στο κεντρικό νευρικό σύστημα. Στη συνέχεια, αποτιμάται υπολογιστικά η παρεμβολή του συστήματος ηλεκτροδίων στις καταγραφές της απορροφούμενης ηλεκτρομαγνητικής ισχύος. Η διδακτορική διατριβή ολοκληρώνεται με τη διεξαγωγή προκαταρτικής πειραματικής μελέτης ενηλίκων εθελοντών για το διαφορικό καθορισμό της ελάχιστης αντιληπτής διαφοράς σε περι-ουδωτικό ακουστικό ερέθισμα, παρέχοντας μια εισαγωγή στην ψυχοακουστική.